אמוג'י אקדח

אמוג'י אקדח (🔫) הוא אמוג'י המוצג בדרך כלל כאקדח צעצוע או רובה מים ירוק או כתום, או כאקדח תופי בחלק מהמערכות הישנות. בשנת 2016, האמוג'י עמד בפני מחלוקת בשל אופיו האלים. באותה השנה, אפל החליפה את עיצוב האמוג'י מאקדח ריאליסטי לאקדח צעצוע. בשנת 2018, רוב הפלטפורמות הגדולות שינו גם הן את עיצוב האימוג'י בממשק שלהן. השימוש באמוג'י אקדח הביא בנוסף למספר מעצרים ומאסרים עקב שימושו בהודעות איום.

== היסטוריית פיתוח ושימוש ==
אמוג'י האקדח נכלל במקור בערכות אמוג'י פרטיות של סופטבנק ובחברת הטלפונים היפנית au.<ref name="utcL210132"></ref> בשנת 2007, אפל קידדה אותם באמצעות תוכנית אזור השימוש הפרטי של SoftBank.<ref></ref> כחלק מסט תווים שמקורם ב-SoftBank, au וערכות אמוג'י של דוקומו , אמוג'י האקדח אושר כחלק מיוניקוד 6.0 בשנת 2010 תחת השם "אקדח".<ref name="emojipedia"></ref> האמוג'י צבר פופולריות בעולם מתחילת ועד לאמצע העשור השני של המאה ה-21.<ref name="OD2015"></ref> אמוג'י האקדח נכלל בתקן הטכני של יוניקוד לאמוג'י (UTS #51) מאז המהדורה הראשונה שלו (Emoji 1.0) ב-2015.<ref name="emojipedia" />

== מחלוקת ופופולריות ברשתות החברתיות ==

אמוג'י האקדח היה נפוץ למטרות איומים וסחיטה עד 2018, ומאז השינוי בעיצובו הוא משמש בעיקר למטרות שעשוע, ברוב המקרים.<ref name="auto"></ref> ב-1 באוגוסט 2016, אפל הודיעה כי ב-iOS 10, אמוג'י האקדח 🔫 ישתנה מאקדח תופי מציאותי לאקדח מים<ref></ref> לאחר המשך מקרי אלימות הנשק בארצות הברית<ref></ref> לעומת זאת, יום למחרת, מיקרוסופט דחפה הוציאה עדכון ל-Windows 10 ששינה את עיצוב אקדח הצעצוע הוותיק לאקדח אמיתי.<ref name="MicrosoftGun"></ref> מיקרוסופט הצהירה כי השינוי נעשה כדי להתאים את העיצוב לעיצובים הסטנדרטיים בתעשייה ולציפיות הלקוחות.<ref name="MicrosoftGun" /> עד 2018, רוב הפלטפורמות הגדולות ביניהם: גוגל, מיקרוסופט, סמסונג, פייסבוק וטוויטר שינו את עיצוב האמוג'י שלהן בעקבות אפל לרובה מים.<ref></ref> שינוי תמונת האמוג'י של אפל מאקדח ריאליסטי לאקדח צעצוע ספג ביקורת בין היתר מעורך האמוג'יפדיה, שטען כי השינוי עלול להוביל להודעות שיופיעו בפני המקבל בצורה שונה ממה שהשולח התכוון.<ref></ref> ישנן פלטפורמות שעדיין מציגות תמונות אקדח מציאותיות, כמו LG ומוזילה, אך גם על אלה מופעל לחץ לשנות זאת.<ref name="auto" />

רוב פרייס, מאתר החדשות "Insider", כתב כי שינוי זה יוצר פוטנציאל ל-"תקשורת שגויה רצינית בין פלטפורמות שונות", ושאל "מה אם בדיחה שנשלחה ממשתמש אפל למשתמש בגוגל תתפרש לא נכון בגלל הבדלים בעיבוד? או אם איום אמיתי שנשלח על ידי משתמש גוגל למשתמש אפל לא ידווח כי הוא התפרש כבדיחה?"<ref></ref> מרגרט רודס ממגזין Wired טענה כי "אמוג'י רובה המים של אפל מסתיר הצהרה פוליטית גדולה". בעיתון, "Collegiate Times", נטען כי "השימוש באימוג'י של נשק חם לא תמיד מעיד על אלימות בנשק".<ref></ref> ג'ונתן זיטריין מהניו יורק טיימס טען שאפל לא תהיה אחראית יותר אם מישהו ישתמש בתמונת אקדח באופן מופשט מאשר אם מישהו יקליד במקרה את המילה "אקדח".<ref></ref> בשנת 2021, הדיילי שואו בהנחיית טרוור נואה דנה על השימוש באמוג'י רובים.<ref></ref>

== אישומים פליליים בגין שימוש באמוג'י אקדח ==
בשנת 2016, נערה בת 12 הואשמה בשליחת הודעה הכוללת את הטקסט "פגוש אותי בספרייה ביום שלישי" עם אמוג'י אקדח בנוסף לאמוג'ים נוספים. היא הואשמה ב-"הטרדת מחשב", אך בסופו של דבר "האיום" נחשב "לא מהימן".<ref></ref>

בשנת 2015, הוגשו אישומים פליליים נגד תלמידת חטיבת ביניים בווירג'יניה לאחר שפרסמה תגובה באינסטגרם המאיימת על חבריה לכיתה באמוג'י של אקדח,<ref></ref> בעוד שבשנת 2016, גבר מצרפת נכלא ל-3 חודשים לאחר ששלח לחברתו לשעבר אמוג'י אקדח.<ref></ref> באותה השנה, ילדה בת 12 עמדה בפני אישום פלילי בגין שימוש באמוג'ים מסוימים, ביניהם אמוג'י אקדח.

בשנת 2015, בברוקלין, ניו יורק, הואשם נער בן 17 בשם אוסיריס אריסטי בגין שימוש באמוג'י האקדח כחלק ממה שהתפרש כאיום. על פי דיווחה של אליזבת נולן בראון, ממגזין ריזן: "שוטרים נשלחו לביתו של אריסטי, שבו לאחר חיפוש, מצאו מריחואנה ונשק חם. בנוסף לאישומים בגין "איומי טרור" ו-"הטרדה מחמירה", הואשם אריסטי גם בהחזקת סמים ונשק. לאחר מכן הוא הועמד לדין, עם ערבות בסכום של 150,000 דולר".<ref name="Brooklyn Teen Arrested for Threatening Use of Emoji – Reason – Elizabeth Nolan Brown"></ref>

== ראו גם ==
* אמוג'י אפרסק
* אמוג'י מאוהב
* אמוג'י בוכה מצחוק
* אמוג'יפדיה

== קישורים חיצוניים ==

== הערות שוליים ==

קטגוריה:אמוג'י
קטגוריה:אקדחים